Hvor kan jeg få hjælp, hvis jeg bliver forskelsbehandlet?
Først og fremmest skal I alle være med til at sikre en kultur og et sprogbrug på arbejdspladsen, så alle føler sig godt tilpas.
Du kan derudover kontakte din tillids- og arbejdsmiljørepræsentant - eller din fagforening, som – i samarbejde med din arbejdsgiver - har et særligt ansvar for at modvirke forskelsbehandling på arbejdspladsen.
Det kan være, at der relativt hurtigt kan findes løsninger på forskelsbehandling på din arbejdsplads. Det kan f.eks. være ved at drøfte problemet åbent på fællesmøder og skrive nye retningslinjer ind i jeres personalehåndbog.